উল্লেখ্য, ভ্যাট নিয়ে জটিলতা এবারই প্রথম নয়। চলতি অর্থবছর থেকেই ১৫ শতাংশের একক ভ্যাটহার চালু করতে চেয়েছিলেন অর্থমন্ত্রী। এক স্তরের ভ্যাটহারে দ্রব্যমূল্য বেড়ে যাওয়া ও ব্যবসায়ীদের ভোগান্তি বাড়ার যুক্তি দেখিয়ে এর বিরোধিতা করতে থাকেন ব্যবসায়ীরা। ব্যবসায়ীদের দাবির মুখে শেষ পর্যন্ত নতুন আইন কার্যকর ২০১৯ সাল পর্যন্ত পিছিয়ে দেয় সরকার। একই সঙ্গে একক ভ্যাট হারের স্থলে ২০১৭-১৮ অর্থবছরে ১ দশমিক ৫, ২ দশমিক ৫, ৩, ৪, ৪ দশমিক ৫, ৫, ৬, ৭ দশমিক ৫, ১০ ও ১৫ শতাংশের পৃথক নয়টি স্তর নির্ধারণ করা হয়।